अतिरिक्त कक्ष बनेगा और पलंग भी बढ़ाए जाएंगे
जनपद अध्यक्ष, एसडीएम ने किया अस्पताल का निरीक्षण
भास्कर संवाददाता| टिमरनी
जनपद अध्यक्ष निधि सिंह राजपूत, एसडीएम सपना लौवंशी, विधायक प्रतिनिधि जनपद पंचायत बद्रीनारायण राजपूत ने शनिवार को सरकारी अस्पताल का निरीक्षण किया। इस दौरान लगने वाले नसबंदी शिविर की व्यवस्थाओं का जायजा लिया। शिविर में 59 महिलाओं ने परिवार नियोजन अपनाया। एसडीएम लौवंशी, जनपद अध्यक्ष ने महिलाओं से चर्चा कर हाल जाना। इसके बाद एमसीएच वार्ड, इमरजेंसी वार्ड का निरीक्षण किया।
इस वार्ड के पास लगी खाली जमीन पर अतिरिक्त कक्ष निर्माण और पोषण पुनर्वास केंद्र भवन निर्माण को लेकर चर्चा की। एमसीएच वार्ड के पास खाली पड़ी जमीन पर अतिरिक्त कक्ष निर्माण के लिए जनपद पंचायत में हुई सामान्य सभा की बैठक के दौरान उपाध्यक्ष जनपद पंचायत रामकृष्ण मांगुल्ले द्वारा कक्ष निर्माण कराए जाने की बात कही गई। इस जगह पर अतिरिक्त कक्ष का निर्माण होने पर मरीजों के साथ आने वाले परिजनों को सुविधा मिल सकेगी, खासकर महिलाओं को इसका फायदा मिलेगा।
जनपद पंचायत अध्यक्ष और एसडीएम द्वारा अस्पताल में संचालित हो रहे पोषण पुनर्वास केन्द्र का निरीक्षण किया गया। दस पलंग की क्षमता वाले इस केंद्र में फिलहाल पांच कुपोषित बच्चे भर्ती हैं। ओपीडी हाॅल में अधिकारी और जनप्रतिनिधि द्वारा प्रभारी बीएमओ डाॅ. एमके चौरे से अस्पताल में अन्य सुविधाओं को लेकर चर्चा की गई। जिसमें घटना-दुर्घटना में मृत लोगों के लिए शवगृह की सुविधा जुटाई जाने, बिस्तरों की संख्या व मरीजों हेतु सुविधाएं बढ़ाने पर चर्चा की गई। सुरक्षा की दृष्टि से परिसर में सीसीटीवी कैमरों की संख्या बढ़ाए जाने पर भी चर्चा की गई। इनमें कुछ सुविधाओं पर एसडीएम लौवंशी द्वारा जनसहयोग के माध्यम से व्यवस्था बनाने पर जोर दिया गया। इस दौरान मेडिकल आॅफिसर डाॅ. राजेश मीना, आदि मौजूद रहे।
टिमरनी। अस्पताल का निरीक्षण करने पहुंचे जनप्रतिनिधि और अधिकारी।
hin_Deva hin_Deva kas_Deva hin_Deva hin_Deva hin_Deva hin_Deva